CELEX: 22008D0951
Language: lv
Date: 2008-11-18 00:00:00
Title: 2008/951/EK: ĀKK–EK Ministru Padomes Lēmums Nr. 2/2008 ( 2008. gada 18. novembris ) par to, lai piešķirtu Somālijai līdzekļus no 10. Eiropas Attīstības fonda

17.12.2008   
            
            
               LV
            
            
               Eiropas Savienības Oficiālais Vēstnesis
            
            
               L 338/53
            
         ĀKK–EK MINISTRU PADOMES LĒMUMS Nr. 2/2008
   (2008. gada 18. novembris)
   par to, lai piešķirtu Somālijai līdzekļus no 10. Eiropas Attīstības fonda
   (2008/951/EK)
   ĀKK–EK MINISTRU PADOME,
   ņemot vērā ĀKK–EK partnerattiecību nolīgumu, kas parakstīts Kotonū 2000. gada 23. jūnijā un pārskatīts Luksemburgā 2005. gada 25. jūnijā (1), un jo īpaši tā 93. panta 6. punktu,
   tā kā:
   
               (1)
            
            
               Ar ĀKK–EK Ministru padomes Lēmumu Nr. 3/2001 (2) 149 miljoni euro tika piešķirti finanšu sadarbības attīstīšanai ar Somāliju laikposmam līdz 2007. gada beigām no 8. un 9. Eiropas Attīstības fonda (EAF) saskaņā ar ĀKK–EK partnerattiecību nolīguma 93. panta 6. punktu. Noteikums ļauj ĀKK–EK Ministru padomei piešķirt īpašu atbalstu ĀKK valstīm, kuras ir iepriekšējo ĀKK–EK konvenciju puses un kuras nevarēja parakstīt vai ratificēt ĀKK–EK partnerattiecību nolīgumu sakarā ar to, ka nebija izveidotas attiecīgas valsts iestādes.
            
         
               (2)
            
            
               Ar ĀKK–EK Ministru padomes 2007. gada 25. maija Lēmumu Nr. 3/2007, ar ko groza Lēmumu Nr. 3/2001 (3), Somālijai piešķirto līdzekļu summa palielināta par EUR 36 144 798 no 9. EAF.
            
         
               (3)
            
            
               Pārskatītais ĀKK–EK partnerattiecību nolīgums, tostarp daudzgadu finanšu shēma laikposmam no 2008. līdz 2013. gadam, kas iekļauta minētā nolīguma Ib pielikumā (4), stājās spēkā 2008. gada 1. jūlijā. Tā 93. panta 6. punkts joprojām attiecas uz Somāliju.
            
         
               (4)
            
            
               Lai nodrošinātu atbalstu Somālijas iedzīvotājiem, ir lietderīgi šim mērķim piešķirt līdzekļus no 10. EAF, kuri tiks izlietoti laikposmā no 2008. līdz 2013. gadam.
            
         
               (5)
            
            
               Somālijai būtu jāsaņem piešķīrumi no 10. EAF, kas līdzvērtīgi piešķīrumiem, kurus saņem citas ĀKK grupas valstis, kas ratificējušas ĀKK–EK partnerattiecību nolīgumu. Ja Somāliju iekļautu 10. EAF atbalsta piešķiršanas modelī, kura pamatā ir vajadzības un rīcības kritēriji, kā izklāstīts ĀKK–EK partnerattiecību nolīguma IV pielikuma 3. pantā, piešķīrums sasniegtu EUR 212 miljonus makroekonomiskajam atbalstam, sektorpolitikām, programmām un projektiem, kas atbalsta galvenās vai pārējās Kopienas palīdzības jomas, un EUR 3,8 miljonus neparedzētiem izdevumiem, kā noteikts minētajā pantā. Īpašajam atbalstam tādējādi būtu jāpiešķir tāds pats apjoms.
            
         
               (6)
            
            
               ĀKK–EK Ministru padome 2007. gada 25. maijā vienojās deleģēt Vēstnieku komitejai savas pilnvaras pabeigt pārskatīšanu attiecībā uz īpašo atbalstu Somālijai no 10. EAF,
            
         IR PIEŅĒMUSI ŠO LĒMUMU.
   1. pants
   1.   Saskaņā ar ĀKK–EK partnerattiecību nolīguma 93. panta 6. punktu no 10. Eiropas Attīstības fonda nacionālās un reģionālās sadarbības rezerves piešķir EUR 215,8 miljonus īpašam Somālijas atbalstam. No šīs summas:
   
               a)
            
            
               EUR 212 miljonus izlieto iestāžu izveidei un ekonomiskās un sociālās attīstības pasākumiem, īpaši ievērojot visneaizsargātāko iedzīvotāju grupu vajadzības. Šis piešķīrums tiek plānots saskaņā ar īpašu palīdzības stratēģiju;
            
         
               b)
            
            
               EUR 3,8 miljonus izlieto, lai segtu neparedzētus izdevumus, kā ārkārtas palīdzību, ja šādu atbalstu nevar finansēt no ES budžeta.
            
         2.   Komisija pārņem valsts kredītrīkotāja funkcijas attiecībā uz šā piešķīruma plānošanu un īstenošanu saskaņā ar ĀKK–EK partnerattiecību nolīguma IV pielikuma 4. panta 5. punktu.
   2. pants
   Eiropas Komisija tiek aicināta veikt vajadzīgos pasākumus šā lēmuma īstenošanai.
   3. pants
   Šis lēmums stājas spēkā tā pieņemšanas dienā.
   
      Briselē, 2008. gada 18. novembrī
      
         
            ĀKK–EK Ministru padomes vārdā —
         
            ĀKK–EK Delegāciju vēstnieku komitejas priekšsēdētājs
         
         P. SELLAL
         
      
   
   
      (1)  OV L 209, 11.8.2005., 27. lpp.
   
      (2)  OV L 56, 27.2.2002., 23. lpp.
   
      (3)  OV L 175, 5.7.2007., 36. lpp.
   
      (4)  OV L 247, 9.9.2006., 22. lpp.